ഐപിഎല്: എലിമിനേറ്ററില് ഇന്ന് ബാംഗ്ലൂരും കൊല്ക്കത്തയും നേര്ക്കുനേര് ഇന്ത്യന് പ്രീമിയര് ലീഗ് എലിമിനേറ്ററില് ഇന്ന് കൊല്ക്കത്ത നൈറ്റ് റൈഡേഴ്സും റോയല് ചലഞ്ചേഴ്സ് ബാംഗ്ലൂരും തമ്മില് ഏറ്റുമുട്ടും. ഇന്നത്തെ മത്സരത്തില് വിജയിക്കുന്ന ടീം നാളെ നടക്കുന്ന രണ്ടാം ക്വാളിഫയറില് ഡല്ഹി ക്യാപിറ്റല്സിനെ നേരിടും. ഷാര്ജ ക്രിക്കറ്റ് സ്റ്റേഡിയത്തില് ഇന്ത്യന് സമയം രാത്രി 7.30നാണ് മത്സരം. ipl eliminator rcb kkr വിരാട് കോലിയുടെ മോശം ഫോം ബാംഗ്ലൂരിനു തിരിച്ചടിയാണെങ്കിലും ദേവ്ദത്തിന്്റെയും മാക്സ്വെലിന്്റെയും ശ്രീകര് ഭരതിന്്റെയും ഫോം അവര്ക്ക് പ്രതീക്ഷയാണ്. ഇതിനകം സീസണില് 6 ഫിഫ്റ്റികള് നേടി തകര്പ്പന് ഫോമില് നില്ക്കുന്ന മാക്സ്വെല് ആണ് ബാംഗ്ലൂരിലെ ഏറ്റവും പ്രധാനപ്പെട്ട താരം. കഴിഞ്ഞ സീസണിലെ മോശം ഫോം കഴുകിക്കളഞ്ഞ് വളരെ ഗംഭീരമായാണ് ഇക്കൊല്ലം ഓസീസ് ഓള്റൗണ്ടര് ബാറ്റ് വീശുന്നത്. ടോപ്പ് ഓര്ഡറില് ദേവ്ദത്ത് പടിക്കല് നല്കുന്ന മികച്ച തുടക്കവും ബാംഗ്ലൂരിന്്റെ വിജയങ്ങളില് നിര്ണായക സ്വാധീനം ചെലുത്തുന്നുണ്ട്. പവര് പ്ലേയ്ക്ക് ശേഷം സ്കോര് ഉയര്ത്താന് ദേവ്ദത്തിനു സാധിക്കുന്നില്ലെന്ന വസ്തുത പവര് പ്ലേയിലെ പ്രകടനങ്ങള് ഒരു പരിധി വരെ കഴുകിക്കളയുന്നു. നിര്ണായകമായ മൂന്നാം നമ്ബര് തന്നില് ഭദ്രമാണെന്ന വിളംബരം നടത്തി ശ്രീകര് ഭരത് കളിച്ച അവസാന ഇന്നിംഗ്സ് ബാംഗ്ലൂരിന്്റെ ബാറ്റിംഗ് നിരയ്ക്ക് കൂടുതല് ബാലന്സ് നല്കും. Read Also : ഐപിഎല് അവസാന ഓവറില് തകര്ത്തടിച്ച് ധോണി: ഡല്ഹിയെ നാല് വിക്കറ്റിന് പരാജയപ്പെടുത്തി ചെന്നൈ ഫൈനലില് ഹര്ഷല് പട്ടേല് നയിക്കുന്ന ബൗളിംഗ് നിര സുസ്ഥിരമാണ്. മുഹമ്മദ് സിറാജ് വിക്കറ്റുകള് വീഴ്ത്തുന്നില്ലെങ്കിലും മികച്ച എക്കോണമിയിലാണ് പന്തെറിയുന്നത്. യുസ്വേന്ദ്ര ചഹാല് തകര്പ്പന് ഫോമിലാണ്. ഷഹബാസ് അഹ്മദ് മികച്ച രീതിയില് പന്തെറിയുന്നു. ജോര്ജ് ഗാര്ട്ടണ്, ഡാനിയല് ക്രിസ്റ്റ്യന് എന്നിവരും ഭേദപ്പെട്ട പ്രകടനങ്ങളാണ് നടത്തുന്നത്. ടീമില് മാറ്റം ഉണ്ടായേക്കില്ല. ഇന്ത്യയില് നടന്ന ആദ്യ പാദത്തില് കേവലം രണ്ട് മത്സരങ്ങളില് മാത്രം വിജയിച്ച കൊല്ക്കത്ത രണ്ടാം പാദത്തില് കേവലം രണ്ട് മത്സരങ്ങളില് മാത്രമാണ് പരാജയപ്പെട്ടത്. ഓപ്പണിംഗില് വെങ്കടേഷ് അയ്യര് എത്തിയത് ടീമിന്്റെ ആകെ പ്രകടനത്തെ തന്നെ സ്വാധീനിച്ചു. ടോപ്പ് ഓര്ഡരില് മികച്ച തുടക്കം നല്കുന്ന അയ്യരിനൊപ്പം ഉത്തരവദിത്തത്തോടെ ബാറ്റ് വീശുന്ന ശുഭ്മന് ഗില്, മധ്യനിരയില് സ്ഥിരതയോടെ കളിക്കുന്ന രാഹുല് ത്രിപാഠി, നിതീഷ് റാണ എന്നിവരൊക്കെ കൊല്ക്കത്തയുടെ പ്ലസ് പോയിന്്റാണ്. ഫിനിഷര് റോളില് കാര്ത്തിക് ഭേദപ്പെട്ട രീതിയില് കളിക്കുന്നു. അതുകൊണ്ട് തന്നെ ക്യാപ്റ്റന് ഓയിന് മോര്ഗന്്റെ മോശം ഫോം അവരെ ബാധിക്കുന്നില്ല. ശിവം മവിയാണ് കൊല്ക്കത്ത ബൗളിംഗ് നിരയിലെ സുപ്രധാന കണ്ണി. കഴിഞ്ഞ സീസണില് നിന്നും ഏറെ പുരോഗമിച്ച താരം ഗംഭീര ഫോമിലാണ്. ലോക്കി ഫെര്ഗൂസന്്റെ തിരിച്ചുവരവ് കൊല്ക്കത്ത ബൗളിംഗ് വിഭാഗത്തിനു നല്കുന്ന കരുത്ത് ചില്ലറയല്ല. സുനില് നരേന്, വരുണ് ചക്രവര്ത്തി എന്നിവരും തകര്പ്പന് ഫോമിലാണ്. ഷാക്കിബ് അല് ഹസന് ബംഗ്ലാദേശ് ടീമിനൊപ്പം ചേര്ന്നാല് അത് കൊല്ക്കത്തയ്ക്ക് തിരിച്ചടിയാവും. പക്ഷേ, പകരം വരാനുള്ളത് ആന്ദ്രേ റസലാണ്. റസലിന്്റെ പരുക്ക് മാറിയിട്ടില്ലെങ്കില് പകരം ആരെത്തുമെന്നത് നിര്ണായകമാണ്.